Συντεταγμένες: 35°20′12″N 25°6′22″E﻿ / ﻿35.33667°N 25.10611°E﻿ / 35.33667; 25.10611

Το **Παγκρήτιο Στάδιο** είναι στάδιο που κατασκευάστηκε για τις ανάγκες των Ολυμπιακών Αγώνων του 2004. Επίσης, είναι το 5ο μεγαλύτερο στάδιο της Ελλάδας

Βρίσκεται στο Ηράκλειο Κρήτης στη δυτική πλευρά της πόλης, 50 μέτρα από την ακτή. Είναι χωρητικότητας περίπου 26.240 θεατών και αποτελεί ένα από τα πλέον σύγχρονα στη χώρα. Η κατασκευή του ολοκληρώθηκε το Μάρτιο του 2004. 

Περιλαμβάνει γήπεδο ποδοσφαίρου, στίβο 8 λωρίδων, πισίνα και αίθουσες πολλαπλών χρήσεων κάτω από τις κερκίδες. Επίσης, έξω από το κύριο στάδιο βρίσκεται βοηθητικό στάδιο με ταρτάν και χλοοτάπητα. Είναι πλήρως εξοπλισμένο ηλεκτρονικά.

Ιστορία
-------

Χρησιμοποιήθηκε στους προκριματικούς αγώνες του ολυμπιακού τουρνουά ποδοσφαίρου το 2004. Από το 2005 χρησιμοποιείται σαν έδρα της ποδοσφαιρικής ομάδας του Εργοτέλη.

Μεταξύ 2006 και 2009 χρησιμοποιήθηκε από τον ΟΦΗ, προτού αυτός επιστρέψει ξανά στη φυσική του έδρα γήπεδο Θεόδωρος Βαρδινογιάννης.

Το Παγκρήτιο στάδιο το 2019
Θεωρείται από πολλούς παρωχημένης αρχιτεκτονικής και λειτουργικότητας, δεδομένου ότι η κατασκευή του άρχισε στα τέλη της δεκαετίας του '80. Κατόπιν πολυετούς αναστολής των εργασιών, ολοκληρώθηκε με την ευκαιρία των Ολυμπιακών του 2004 και συνολικά κόστισε 50 εκατομμύρια ευρώ περίπου.

Η κατασκευή του ολοκληρώθηκε στις 31 Δεκεμβρίου 2003, για να εγκαινιαστεί στις 31 Μαρτίου 2004 με τον φιλικό αγώνα των εθνικών ομάδων ανδρών Ελλάδα-Ελβετία (1-0), όπου διατέθηκε το σύνολο των εκδοθέντων εισιτηρίων και παραβρέθηκαν 27.000 φίλαθλοι. Υψηλότατη προσέλευση καταγράφηκε επίσης μερικούς μήνες αργότερα, συγκεκριμένα στις 20 Φεβρουαρίου 2005 για την αναμέτρηση της Α΄ Εθνικής κατηγορίας μεταξύ Εργοτέλη και Ολυμπιακού Πειραιώς (2-1), με περίπου 25.500 θεατές. 

Επίσης στο Παγκρήτιο Στάδιο έχουν διεξαχθεί τελικοί του Κυπέλλου Ε.Π.Σ. Ηρακλείου τις χρονιές 2005, 2006, 2007, 2008, 2012, 2013 και 2014.

Το 2015, φιλοξένησε την πρώτη κατηγορία του Ευρωπαϊκού Πρωταθλήματος Στίβου Ομάδων 2015, που μεταξύ κάποιων χωρών, συμμετείχε και η Ελλάδα.

Λειτουργία
----------

Σήμερα λειτουργεί ως πολυδύναμο αθλητικό κέντρο που το διαχειρίζεται η Ανάπτυξη Αθλητισμού Ηρακλείου μια ανώνυμη εταιρία του Δήμου Ηρακλείου.

Σημειώσεις
----------

1. ↑  ή 27.950 κατά άλλη πηγή

Πανοραμική φωτογραφία του σταδίου

Παραπομπές
----------

1. ↑  «Hellenic Olympic Properties: Technical Presentation». *olympicproperties.gr*. Αρχειοθετήθηκε από το πρωτότυπο στις 21 Σεπτεμβρίου 2010. Ανακτήθηκε στις 26 Σεπτεμβρίου 2010.
2. 1 2  Παγκρήτιο Στάδιο, stadia.gr
3. ↑  «Παγκρήτιο Στάδιο». *Παγκρήτιο Στάδιο* (στα gr). Ανακτήθηκε στις 9 Μαρτίου 2023. CS1 maint: Μη αναγνωρίσιμη γλώσσα (link)
4. ↑  Ανδρέας Μπόμης, *Αυτή είναι η ιστορία της Εθνικής Ελλάδας (και πώς φτάσαμε στην Αφρική)*, Εκδόσεις Ερεχθηίδας, Αθήνα 2009, ISBN 960-9912-50-8, σελ. 488-489
5. ↑  Greece 2004/05 • Round 19, Αλέξανδρος Μαστρογιαννόπουλος, Rec.Sport.Soccer Statistics Foundation (RSSSF) (Αγγλικά)
6. ↑  *ΟΙ ΤΕΛΙΚΟΙ ΤΩΝ 15 ΤΕΛΕΥΤΑΙΩΝ ΕΤΩΝ* patris.gr
7. ↑  «Κρήτη | Το Ευρωπαϊκό Πρωτάθλημα Εθνικών Ομάδων Στίβου 2015 τον Ιούνιο στο Ηράκλειο». .
8. ↑  «Παγκρήτιο στάδιο – Ανάπτυξη Αθλητισμού Ηρακλείου». Ανακτήθηκε στις 9 Μαρτίου 2023.
9. ↑  «Αθλητικές Εγκαταστάσεις | Δημότης». *www.heraklion.gr*. Ανακτήθηκε στις 9 Μαρτίου 2023.

Εξωτερικοί σύνδεσμοι
--------------------

* Παγκρήτιο Στάδιο, stadia.gr.

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |